text: फारुक अब्दुल्ला एक कार्यक्रम में बोल रहे थे। उन्होंने कहा कि, अगर केंद्र धारा 370 और अनुच्छेद 35-ए पर अपना रुख साफ नहीं करती है तो हम केवल पंचायत चुनावों का ही नहीं, बल्कि लोकसभा और विधानसभा चुनावों का भी बहिष्कार करेंगे। बता दें कि जम्मू-कश्मीर में अक्टूबर-नवंबर में पंचायत और नगर निगम के चुनाव होने वाले हैं। लेकिन, राज्य में राजनीतिक हंगामे के बीच नेशनल कांफ्रेंस ने चुनावों के बहिष्कार का ऐलान किया है। अब्दुल्ला ने कहा कि जिस तरह मीडिया सिद्धू को निशाना बना रही है, उससे पता चलता है कि कुछ ऐसे लोग हैं जो भारत-पाकिस्तान के बीच संबंधों में सुधार नहीं चाहते हैं।